ΠΑΝΕΠΙΣΤΗΜΙΟ ΑΙΓΑΙΟΥ  
ΣΧΟΛΗ ΕΠΙΣΤΗΜΩΝ ΤΗΣ ΔΙΟΙΚΗΣΗΣ  
ΤΜΗΜΑ ΜΗΧΑΝΙΚΩΝ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ  
**ΜΑΘΗΜΑ**: ΣΤΡΑΤΗΓΙΚΗ, ΔΙΟΙΚΗΣΗ ΚΑΙ ΣΧΕΔΙΑΣΜΟΣ  
**ΔΙΔΑΣΚΟΥΣΑ**: ΑΝ. ΚΩΝΣΤΑΝΤΕΛΟΥ

**ΑΝΑΚΟΙΝΩΣΗ**

Η ΠΡΟΦΟΡΙΚΗ ΕΞΕΤΑΣΗ των εργασιών του μαθήματος που έχουν δηλωθεί και έχουν εκπονηθεί από τις ομάδες κατά τη διάρκεια του εξαμήνου προγραμματίζεται για τις 28 και 29 Ιουνίου. . Η εξέταση θα αφορά σε θέματα κατανόησης της θεωρίας του μαθήματος, εφαρμογής τους στην εταιρεία υπό μελέτη, καθώς και στη μεθοδολογική προσέγγιση που ακολούθησε η ομάδα για την υλοποίηση της εργασίας. Για το σκοπό αυτό παρακαλείστε:

α) Να δηλώσετε την προτίμησή σας για την ημέρα και ώρα της προφορικής εξέτασης στο doodle που έχει δημιουργηθεί εδώ: <http://doodle.com/poll/4wv6bhtczzc52598>

Δηλώστε το όνομα της επιχείρησης/οργανισμού που μελετήσατε (ΌΧΙ τα ονόματα σας) και επιλέξτε Μόνο ΜΙΑ από τις διαθέσιμες επιλογές.

β) Να αποστείλετε έως την **ΚΥΡΙΑΚΗ 25/06/2017** το πλήρες κείμενο της εργασίας σας σε μορφή word (τα αρχεία pdf ΔΕΝ θα γίνονται δεκτά), σύμφωνα με τις αναλυτικές οδηγίες που έχουν δοθεί. Το κείμενο ΔΕΝ πρέπει να ξεπερνά συνολικά τις 20 σελίδες και δεν πρέπει να περιέχει φωτογραφίες (προϊόντων, μηχανημάτων, εγκαταστάσεων κλπ). Η βιβλιογραφία θα συνταχθεί σύμφωνα με Harvard Reference System που έχει αναρτηθεί στην ενότητα έγγραφα του eclass.

ΠΡΟΣΟΧΗ: Η μη συμμόρφωση με τις οδηγίες συγγραφής της βιβλιογραφίας επισύρει σημαντική μείωση του βαθμού έως και 2 μονάδες.

γ) Στην εξέταση είναι σημαντικό να είναι παρόντα ΟΛΑ ΤΑ ΜΕΛΗ μιας ομάδας. Σε περίπτωση απουσίας ενός μέλους ή περισσότερων μελών για οποιοδήποτε λόγο, αυτό δεν θα βαθμολογείται και η συμμετοχή του στην εργασία δεν θα αξιολογηθεί.

δ) Είναι δυνατή η διαφοροποίηση των βαθμών μεταξύ των μελών μιας ομάδας, εφόσον αποδειχθεί μέσω της προφορικής εξέτασης ότι δεν υπήρξε ισότιμη κατανομή του φόρτου εργασίας μεταξύ των μελών ή ότι η συνεισφορά κάποιου/κάποιων μελών δεν ήταν ικανοποιητική.

ε) ΔΕΝ ΧΡΕΙΑΖΕΤΑΙ ΝΑ ΕΤΟΙΜΑΣΕΤΕ ΠΑΡΟΥΣΙΑΣΗ ΣΕ ΜΟΡΦΗ PPT ΓΙΑ ΤΗΝ ΠΡΟΦΟΡΙΚΗ ΕΞΕΤΑΣΗ. ΑΡΚΕΙ Η ΕΓΚΑΙΡΗ ΑΠΟΣΤΟΛΗ ΤΗΣ ΤΕΛΙΚΗΣ ΕΡΓΑΣΙΑΣ ΣΥΜΦΩΝΑ ΜΕ ΤΙΣ ΟΔΗΓΙΕΣ.

Απορίες επί οποιουδήποτε σχετικού θέματος θα επιλυθούν κατά τη διάρκεια του τελευταίου μαθήματος, την Πέμπτη 1 Ιουνίου 2017.

Η διδάσκουσα  
Α. Κωνσταντέλου